Document ID: /roh_data/filtered/fineweb-2-filterrobots_roh.jsonl.gz/67812

4 tonnas material – era avunda tricots da reserva
- Mardi, 21.6.2016, 5:55
La squadra naziunala ha prendì cun ella passa quatter tonnas material al campiunadi europeic en Frantscha. Tranter auter in mantun vestgadira per ils giugaders, lura er ballas, chalzers ed obstachels per il trenament.
Per il mument èn ils tricots da reserva ils pli dumandads. Durant las trais partidas da gruppa tar quest champiunadi d’Europa èn sis tricots da giugaders svizzers vegnids stgarpads. Il responsabel da material da la naziunala ha uschia ils mauns plains da far cun ils tricots.
L'um da material da la naziunala, quai è Silvio Rudolf. El è l'um per tut las dumondas. Sche necessari scursanescha o cusa el sez la vestgadira dals giugaders. Per el sa il turnier ir anc ditg cun tanta rauba.